== Forfatterskab og økonomiske aktiviteter ==
Ved siden af sit anstrengende rejseliv udfoldede Hauge en betydelig forfattervirksomhed. Han skrev i et ofte knudret og fejlfuldt sprog, men hans skrifter fik en hidtil uhørt udbredelse; man kunne visse steder se hele vognlæs af dem blive transporteret op gennem de trange fjelddale. Midt under denne rastløse virksomhed fandt han også tid til [[handel]]svirksomhed, efter at han 1801 havde taget [[borgerskab]] som [[købmand]] i [[Bergen]]. Hans 
hensigt var dels at skaffe sig midler for at fremme sin religiøse virksomhed, dels at blive i stand til at hjælpe sine tilhængere frem til økonomisk selvstændighed. Resultatet af 
hans optræden blev den stærkeste og mest gennemgribende religiøse vækkelse, der nogensinde har fundet sted i Norge. En vækkelse, der også fik stor betydning for udviklingen af landets 
[[erhvervsliv]], idet flere af Hauges venner efter hans råd og med økonomisk hjælp fra ham nedsatte sig som [[købmand|købmænd]], anlagde [[fabrikker]] eller købte [[jord]].
Historie Lister_over_personer